text: Elever skræmt af nye prøver
  22 maj 2017 kl. 16.05
  Regeringens forslag om at nedlægge produktionsskolerne og samle de svage unge på en fælles grunduddannelse vækker bekymring hos både elever og ledelse på produktionsskolen Meritten i Rødekro. 
  Det er især udsigten til at de svage unge meget tidligt skal igennem en række prøver, der bekymrer. For nu frygtes det, at de allersvageste igen bliver sorteret fra.
  Michael André Hansen fra produktionsskolen Meritten i Rødekro er ikke i tvivl om, hvordan han har det med prøver i dansk og matematik:
  - Nogen har ikke noget imod det. Jeg har meget imod at tage prøver, fordi jeg ikke er så god til det.
  Men med regeringens nye udspil til en ny samlet grunduddannelse for svage unge, kan eleverne se frem til prøver i både dansk og matematik efter hvert eneste modul.
  Børne- og undervisningsordfører i Venstre, Anni Matthiesen, forsvarer de nye prøver.
  -  Samtaler er en god ting, men jeg tror på at lærerne hjælper de unge, så de ikke er nervøse før prøverne, siger hun. Hør hende i klippet her:
  
  